
Da li je dopušteno proklinjanje životinje u srdžbi?


* 
* 
* 
* 
* 
* 
* 

 
Da li je dopušteno proklinjanje životinje u srdžbi?

Muslim je zabilježio da Ebu Hurejre prenosi da je neko sugerirao Poslaniku, ﷺ, učenje ***[dove](https://pitajucene.com/search/dove/questions/ "Pretraži pitanja o dove")*** protiv mnogobožaca, pa je rekao: *“Poslan sam kao milost, a ne da proklinjem.”* Musliman ne treba biti od onih koji proklinju, iako se radilo o životinjama, naročito ako znamo da one neprestano slave i hvale svog Stvoritelja!


Ebu Derda prenosi da je Vjerovjesnik, ﷺ, jednom prilikom rekao: *“Kada čovjek prokune nešto, njegove se riječi dižu u nebo i nebeske se kapije zatvaraju, pa se te riječi vraćaju ponovo na Zemlju i traže put desno ili lijevo, ako ne nađu izlaz, padaju na onoga kome su upućene, ako ih zaslužuje, u protivnom vraćaju se onome ko ih je izgovorio.”* (Ebu Davud, s dobrim lancem prenosilaca) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


